***Αντιγόνη*** του Σοφοκλή

Η *Αντιγόνη* είναι αρχαία [τραγωδία](https://el.wikipedia.org/wiki/%CE%A4%CF%81%CE%B1%CE%B3%CF%89%CE%B4%CE%AF%CE%B1) του [Σοφοκλή](https://el.wikipedia.org/wiki/%CE%A3%CE%BF%CF%86%CE%BF%CE%BA%CE%BB%CE%AE%CF%82) που παρουσιάστηκε πιθανότατα στα [Μεγάλα Διονύσια](https://el.wikipedia.org/wiki/%CE%9C%CE%B5%CE%B3%CE%AC%CE%BB%CE%B1_%CE%94%CE%B9%CE%BF%CE%BD%CF%8D%CF%83%CE%B9%CE%B1) του [441 π.Χ.](https://el.wikipedia.org/wiki/441_%CF%80.%CE%A7.). Το θέμα της προέρχεται από τον Θηβαϊκό κύκλο, απ' όπου ο Σοφοκλής άντλησε υλικό και για δύο άλλες τραγωδίες του, τον *Οιδίποδα Τύραννο* και τον *Οιδίποδα επί Κολωνώ.* Θέμα της είναι η προσπάθεια της [Αντιγόνης](https://el.wikipedia.org/wiki/%CE%91%CE%BD%CF%84%CE%B9%CE%B3%CF%8C%CE%BD%CE%B7_(%CE%BC%CF%85%CE%B8%CE%BF%CE%BB%CE%BF%CE%B3%CE%AF%CE%B1)) να θάψει τον νεκρό αδελφό της [Πολυνείκη](https://el.wikipedia.org/wiki/%CE%A0%CE%BF%CE%BB%CF%85%CE%BD%CE%B5%CE%AF%CE%BA%CE%B7%CF%82), παρά την αντίθετη εντολή του Κρέοντα, βασιλιά της [Θήβας](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%98%CE%AE%CE%B2%CE%B1), θέτοντας την τιμή των θεών και την αγάπη για τον αδερφό της υπεράνω των νόμων των ανθρώπων. Η *Αντιγόνη* είναι η δεύτερη αρχαιότερη σωζόμενη τραγωδία του Σοφοκλή.

Στο έργο αυτό, ένα από τα αρτιότερα της αρχαίας ελληνικής δραματουργίας, η θεματική της σύγκρουσης μεταξύ των νόμων της ηθικής και των νόμων της πολιτείας φτάνει στην κορύφωσή της, με τους δύο ήρωες να επαληθεύουν την τραγική τους υπόσταση, κρατώντας, μέχρι τέλους, τη θέση στην οποία τους έφερε η μοίρα.

**Η περίληψη του έργου σύμφωνα με τον Αριστοφάνη Γραμματικό (μετάφραση)**

Η Αντιγόνη, παραβαίνοντας την απαγόρευση της πόλης, αφού έθαψε τον Πολυνείκη, πιάστηκε απ' αυτοφώρω και θανατώθηκε, αφού ο Κρέων την έκλεισε σε υπόγειο θάλαμο. Και ο Αίμων, εξαιτίας του έρωτά του προς αυτή, επειδή υπέφερε γι' αυτήν, αυτοκτόνησε με μαχαίρι. Για τον θάνατό του και η μάνα του η Ευρυδίκη αυτοκτόνησε. […] Το δράμα έχει ως σκηνικό τη Θήβα της Βοιωτίας. Ο χορός αποτελείται από ντόπιους γέροντες. Τον πρόλογο κάνει η Αντιγόνη. Η δράση εξελίσσεται την εποχή που βασιλεύει ο Κρέων. Τα πιο σημαντικά γεγονότα είναι η ταφή του Πολυνείκη, η θανάτωση της Αντιγόνης, ο θάνατος του Αίμονα και της μητέρας του Ευρυδίκης.

Οι αρχαίοι λένε ότι ο Σοφοκλής, εξαιτίας της επιτυχίας που είχε η παράσταση της Αντιγόνης, εκλέχτηκε στο αξίωμα του στρατηγού, κατά την εκστρατεία εναντίον της Σάμου. Το δράμα αυτό έχει καταταγεί τριακοστό δεύτερο στη σειρά (από το σύνολο των έργων του Σοφοκλή).

**Ταυτότητα παράστασης**

Μετάφραση: Νίκος Παναγιωτόπουλος

Κατασκευή σκηνικών: Σταύρος Πάππα

Κοστούμια: Θεατρική Ομάδα του Αριστοτελείου Κολλεγίου

Φωτισμοί: Παναγιώτα Αλεξοπούλου

Σύνθεση μουσικής: Ιφιγένεια Σταμπουλή

Μουσική διδασκαλία: Ευτυχία Βογιατζή

Ήχοι: Λευκοθέα Σαλμά

Δημιουργία αφίσας: Μάνος Κανταλάς

Διδασκαλία κειμένου – Υποστήριξη: Όλγα Τσαντσάνογλου

Σκηνοθεσία – Επιμέλεια παράστασης : Παναγιώτα Αλεξοπούλου

**Διανομή ρόλων**

Αντιγόνη : Ραφαέλα Καβάση

Ισμήνη : Θεοδώρα Καλπάκη

Κρέοντας : Νίκος Τσιρίδης

Φύλακας : Βασίλης Μανωλάκης

Αίμονας : Θανάσης Κατσίκης

Τειρεσίας : Χριστίνα Λιάμου

Ευρυδίκη : Ευγενία Μανωλίδου – Χατζή

Άγγελος : Γιάννης Βέτος

Εξάγγελος : Παναγιώτης Λαζαρίδης

Χορός : Γέροντες Θηβαίοι / Διανομή (με αλφαβητική σειρά):

Βασιλειάδου Στεργιανή, Βέτος Γιάννης, Γκροζούδη Ηρώ, Γιοβανούδη Αγγελίνα, Γιοβανούδη Μελίνα, Δανιηλίδου Μελίνα, Δράμπα Χάρις, Κονταξιάν Βασίλης, Λαζαρίδης Παναγιώτης, Παπαδημητρίου Χρήστος,

Πράτανου Αναστασία, Σαλμά Λευκοθέα, Σωκράτους Χρυσή, Ταουκτσής Αντώνης, Χατζηκωνσταντίνου Σταυρούλα

Πολιτιστικό Κέντρο **Αλέξανδρος** (Εθνικής Αμύνης 1)

Παρασκευή **9 Φεβρουαρίου** 2018 ώρα : **19:30**

**Με την υποστήριξη της Περιφέρειας Κεντρικής Μακεδονίας**